Izraēls Feigelsons

Izraēls Feigelsons (dzimis  Rīgā, miris  Telavivā) bija ebreju izcelsmes Latvijas un Izraēlas dziedātājs, tenors.
 Biogrāfija 
Dzimis 1921. gadā Rīgā šokolādes tirgotāja ģimenē. Pirmo dziedāšanas pieredzi ieguvis, uzstājoties skolas operetes uzvedumos. 1940. gadā Feigelsonu ģimene tika deportēta uz Sibīriju. 1947. gadā Izraēls atgriezās Rīgā. No 1949. līdz 1952. gadam mācījās dziedāšanu Latvijas Valsts konservatorijā pie profesora Rūdolfa Bērziņa. No 1952. līdz 1963. gadam izpildījis ap 30 tenora partiju Latvijas PSR Valsts operas un baleta teātrī. No 1963. gada — solists Latvijas filharmonijā. Feigelsons uzstājies kopā ar 36 simfoniskajiem orķestriem un 50 diriģentiem. Repertuārā bija Bēthovena 9. simfonija, Mocarta un Verdi rekviēmi, Pergolēzi Stabat Mater un citi skaņdarbi.

1979. gadā Izraēls Feigelsons ar ģimeni emigrēja uz Izraēlu. Viņš turpināja uzstāties solo koncertos, kuros skanēja gan klasiskā, gan ebreju tautas mūzika. Miris 1991. gada 23. augustā Telavivā pēc smagas slimības. Izraēla Feigelsona dēls, Rīgā dzimušais Josifs Feigelsons, ir pazīstams čellists.

 Atsauces 

 Ārējās saites 
 Israel Feigelson (1921—1991)
 Izraels Feigelsons dzied Arvīda Žilinski "Aktiera mūžs" YouTube
 TENOR ISRAEL FEIGELSON SINGS VERDI YouTube

Kategorija:Rīgā dzimušie
Kategorija:Latvijas ebreji
Kategorija:Latvijas operdziedātāji
Kategorija:1921. gadā dzimušie
Kategorija:1991. gadā mirušie